Document ID: /roh_data/filtered/fineweb-2-filterrobots_roh.jsonl.gz/33596

Sper la reacziun da Donald Trump han era auters pajais reagì positiv. La China per exempel di che questa decisiun portia ruassaivladad sin la peninsla coreana. Era l’incumbensada da l’exteriur da l’UE Federica Mogherini ha discurrì d’in pass positiv. E la regenza britannica spera ch’i vegnia uss tar tractativas seriusas e confidenzialas.
Il schef da la regenza giapunaisa, Shinzo Abe ha ditg ch’i sa tractia dad in pass enavant – ma ins stoppia observar bain sche las armas nuclearas vegnan era propi destruidas tras quai.
RR novitads 14:00